***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 10.03.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 10.03.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„BEZBJEDNOSNE DIMENZIJE SAVREMENIH EKOLOŠKIH PRIJETNJI U BOSNI I HERCEGOVINI“*** i uslova kandidata ***MIHAELE TOMOVIĆ, MA*** predlaže se:

1. Dr. Izet Beridan, redovni profesor - predsjednik,
2. Dr. Dželal Ibraković, redovni profesor - član,
3. Dr. Sead Turčalo, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

***D E K A N,***

***\_\_\_\_\_\_\_\_\_\_\_\_\_\_\_\_\_\_\_\_\_***

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 10.03.2020. godine**

# UNIVERZITET U SARAJEVU

# REKTORAT

**F O R M U L A R**

# SA PODACIMA ZA OBRAZOVANJE KOMISIJE ZA OCJENU USLOVA

**KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MIHAELA TOMOVIĆ, MA***

**ZAVRŠIO FAKULTET*: UČITELJSKI FAKULTET SOMBOR, UNIVERZITET U NOVOM SADU***

**MAGISTAR-SPECIJALISTA IZ OBLASTI**: ***\_MAGISTAR RAZREDNE NASTAVE***

**NAZIV PREDLOŽENE TEME DOKTORSKE DISERTACIJE: *BEZBJEDNOSNE DIMENZIJE SAVREMENIH EKOLOŠKIH PRIJETNJI U BOSNI I HERCEGOVINI***

**NAUČNA OBLAST IZ KOJE SE TEMA PREDLAŽE*: SIGURNOSNE I MIROVNE STUDIJE***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. IZET BERIDAN, redovni profesor na Fakultetu političkih nauka u Sarajevu, doktor socioloških nauka, na predmetima: “Sigurnosne i mirovne studije” i “Politike i sistemi sigurnosti”, Naučna oblast sigurnosne i mirovne studije – predsjednik;
2. DR. DŽELAL IBRAKOVIĆ, redovni profesor na Fakultetu političkih nauka u Sarajevu, doktor socioloških nauka, Oblast socioloških nauka – član;
3. DR. SEAD TURČALO, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast Sigurnosne i mirovne studije – član;

***D E K A N,***

\_\_\_\_\_\_\_\_\_\_\_\_\_\_\_\_

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**Obrazloženje predložene teme doktorske disertacije ,,*Bezbjednosne dimenzije savremenih ekoloških prijetnji u Bosni i Hercegovini*“**

1. **Tip istraživanja**

Iako je problem istraživanja bezbjednosni aspekt, u našem radu daćemo svojevrstan osvrt na sve aspekte ekoloških izazova za savremeno društvo, stoga je i sam pristup multidisciplinaran. Naime, predmetno istraživanje realizovaće se u okviru nauke o sigurnosti, društvene bezbjednosti, a oslonac će se tražiti i u naučnim saznanjima drugih disciplina (sociologija, ekologija, pedagogija) i drugih stručnih saznanja i istraživanja.

Multidisciplinarnim pristupom daćemo svojevrstan osvrt na sve rizike i bezbjednosne prijetnje po ekološku bezbjednost, a uzimajući u obzir da od kraja 18. vijeka, primjenom dostignuća prve industrijske revolucije, a posebno u toku 20. vijeka, antropogenim djelovanjem nastaju brojne promjene u svim dijelovima ekosfere[[1]](#footnote-1).

1. **Ciljevi istraživanja**

Imajući u vidu činjenicu da svako istraživanje ima za cilj dolaženje do novih spoznaja kako naučnih tako i društvenih, u nastavku se pojašnjavaju naučni i društveni cilj našeg istraživanja.

Naučni cilj jeste identifikovati, definisati i opisati ekološke prijetnje, utvrdiće se uzroci i posljedice pojava, aktivnosti, razvoj, razmotriti bezbjednosna dimenzija te dati interpretacija koncepta unapređenja zaštite životne sredine. U završnici, naučni cilj je doći do novih naučnih spoznaja putem istraživanja provedenih na prostoru Bosne i Hercegovine, a posredstvom naučne klasifikacije i tipologizacije u istraživanju poslužiće da saznanja do kojih dođemo klasifikujemo i tipologiziramo. Imajući u vidu da ,,sve novo nastaje unutar realnog starog“ te će se i na osnovu ovog istraživanja i poznavanja činjenica iz ranijeg perioda moći prognozirati dalji razvoj bezbjednosnih koncepcija ekoloških prijetnji.

Društveni cilj ovog istraživanja ogleda se u njenom značaju kako za samu državu, njene instutucije, organizacije koje se bave ovim problemima, ali i za svakog pojedinca jer može da utiče na jačanje ekološke svijesti. Takođe, zbog sličnih problema koji se javljaju

u zemljama okruženja rezultati mogu biti od velikog značaja i za njih kao i za međunarodne vladine i nevladine organizacije kojima je ova tema u fokusu njihovog programa rada.

1. **Zadaci istraživanja**

Ne razmišljajući o posljedicama koje donosi razvoj tehnologije dolazimo u direktan sukob sa prirodom što nam se kao ,,boomerang” vraća ekološkim prijetnjama za koje pokušavamo da iznađemo rješenje i ublažimo posljedice. Efekti ekoloških prijetnji igraju veoma važnu ulogu u nerazvijenim zemljama u koje se ubraja i Bosna i Hercegovina, kao i zemalja u razvoju gdje promjene životne sredine doprinose složenim društvenim, ekonomskim i političkim uslovima. Svaki problem poput loših poljoprivrednih uslova, nestašica vode, štete prepreka je za održivi razvoj, ekonomski rast i političku stabilnost.

Zadatak ovog istraživanja je identifikovanje savremenih ekoloških prijetnji, uzroka, tendencija na osnovu čega ćemo lakše doći do adekvatnih odgovora i fokusiranja na rješavanje ključnih problema koji ugrožavaju našu bezbjednost. Sa stanovišta našeg opstanka od krucijalnog značaja je uspostavljanje ekološke ravnoteže u čovjekovoj sredini. Potrebno je istražiti najveće ekološke prijetnje koje se događaju na teritoriji Bosne i Hercegovine u periodu od 2012. do 2019. godine (odnosno do završetka istraživanja), njihove uzroke, stavove građana, institucija, međunarodnih organizacija, udruženja koja se bore za zaštitu životne sredine unutar BiH i doći do ključnih pokazatelja o samom predmetu.

Analizirajući ekološke prijetnje napraviti komparaciju između savremenih i onih koje su se događale u ranijem vremenskom periodu većem od 7 godina i uvidjeti sličnosti i razlike. Rangiranjem prijetnji u BiH imaćemo jasnu sliku percepcije svih ekoloških prijetnji koje ugrožavaju našu unutrašnju bezbjednost. Prirodna bogatstva koja se u današnjem vremenu iskorištavaju bez osvrta na posljedice koje mogu da izazovu, pružaju zabrinjavajuću sliku o tome kako i na koji način će priroda odgovoriti na nesavjesno ponašanje.

1. **Pristup-pardigma i metode istraživanja**

Ovo istraživanje spada u red teorijsko empirijskih istraživanja. Oslanja se na osnovne teorijske postavke koje su razvijene u ovoj oblasti do sada, a empirijsko jer je nužno sagledati stavove građana, institucija, organizacija, ministarstava za uspostavu efikasne uprave i sistem kontrole. U istraživanju će se primijeniti metode koje su u skladu sa samim predmetom i ciljevima istraživanja kao i postavljenim hipotezama.

U naučnom istraživanju, formulaciji i prezentaciji rezultata istraživanja u doktorskoj tezi koristiće se odgovarajuće kombinacije brojnih opštih naučnih metoda, kao što su:

(a) analitičko-sintetička metoda će se primjenjivati u svim fazama istraživanja.

(b) statistička metoda biće korištena uz ograničenja uslovljena istraživanjem isključivo kvantitativnih sadržaja. Primjenom ove metode kvantificiraće se saznanja o prostornim, vremenskim angažovanjima vezanim za rezultate koje posmatramo. Također, primjena ove metode biće u kvantitativnoj obradi podataka, dobijenih eventualnom anketom, ali i sagledavanja drugih pokazatelja. Sporedna primjena statističke metode bila bi u obradi podataka dobijenih analizom sadržaja;

(c) komparativnom metodom biće sagledani različiti pristupi u razmatranju navedene problematike i vršiće se međusobno upoređivanje formalnih i sadržajnih svojstava, sličnosti i razlike, prednosti i nedostaci u radu kako bezbjednosnih ekoloških prijetnji od pravnih do fizički lica, tako i drugih subjekata prilikom izvođenja poslovnih operacija.

**Posebne metode koje će se koristiti u ovom istraživanju su:**

1. Metoda studije slučaja
2. Analiza
3. Sinteza
4. Klasifikacija kao naučna metoda biće korištena tokom sređivanja i obrade podataka i izrade saopšenja radi definisanja i sistematizacije svih pojmova. Povratnom spregom nakon istraživanja primjenom ove metode moguća je provjera operacionalnog određenja predmeta istraživanja i svake pojedinačne hipoteze;
5. Generalizacija, kao naučna metoda, biće korištena kako bi se formirao opšti stav o doprinosu koji dobijamo sprovođenjem određenih ciljeva i politike u vidu implementacije novih zakonskih normi i uopšteno regulativa;
6. **Značaj – doprinos predloženog projekta doktorske disertacije**

Imajući u vidu da se „Ekološki problemi mogu definisati kao “bilo koja promjena stanja u fizičkoj okolini do koje je došlo zbog ljudske aktivnosti kojom se narušava to stanje, a ima učinke koje društvo drži neprihvatljivim po prihvaćenim ekološkim normama (standardima)”. Stoga naučna opravdanost je jasna i vidljiva ako fokus istraživanja bude stavljen na nove naučne spoznaje vezane za bezbjednosne prijetnje. Naime, ovo istraživanje trebalo bi doprinijeti unapređivanju, razvoju i usavršavanju postojećih teorijskih i naučnih saznanja o predmetu istraživanja. Bezbjednosne dimenzije savremenih ekoloških prijetnji u Bosni i Hercegovini predstavljaju veoma aktuelan problem kome se ne pridaje potreban značaj i u kome nema efikasno uspostavljene uprave i kvalitetnog zakonskog okvira. Stoga bi ovo istraživanje u svom najširem smislu ispunilo cilj ukoliko na bazi postojećih naučnih i drugih saznanja ponudi adekvatne prijedloge i moduse prevazilaženja problema ekoloških prijetnji.

Društvo ima velike benefite imajući u vidu da nemamo do sada sistematično istraživanje koje govori o bezbjednosnim izazovima, ali i činjenici da koncentracija velikog broja stanovnika, naročito u zemljama u razvoju, u milionskim gradovima, utiče na okolinu povećanom potrošnjom vode, onečišćenjem vazduha, povećanjem buke, povećanjem komunalnog i industrijskog otpada, itd. Društvena opravdanost istraživanja proističe iz društvenog značaja istraživanja jer bezbjednost jednog društva, naroda i države u cjelini predstavlja osnovu njenog razvoja. Važan segment bezbjednosti države predstavlja prevencija i zaštita životne sredine od ekoloških prijetnji od kojih zavisi i naš opstanak na planeti Zemlji. Bezbjednost tog segmenta ima za cilj sprečavanje negativnih posljedica koje izazivaju ogromnu štetu po stanovništvo, drušvo i državu i preduzimanje odgovarajućih mjera da štete, ukoliko ih bude budu što manje. Unapređenje zakonske regulative i propisa u oblasti životne sredine na nivou Bosne i Hercegovine, pravovremeno i blagovremeno reagovanje prije, za vrijeme ili poslije ekoloških prijetnji od izuzetnog je značaja za očuvanje imovine, materijalnih dobara i ljudskih života i u samoj završnici za očuvanje društva, države. Primjeri ekoloških prijetnji (poplave, klizišta, suše, požari) u prethodnih nekoliko godina jasan su pokazatelj potrebe za boljom organizacijom nadležnih službi, raspodjelom dužnosti i uspješnijom saradnjom svih nivoa bezbjednosnih službi u BiH.

Prilozi:

* Ovjerena kopija diplome završenog prvog ciklusa studija
* Ovjerena kopija diplome završenog drugog ciklusa

Kandidat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mihaela Tomović, MA

1. Ekosfera se, iz didaktičkih i metodičkih razloga, dijeli na atmosferu, hidrosferu, kriosferu, litosferu, pedosferu i biosferu. (Člavač, 2001., str. 127). [↑](#footnote-ref-1)